作者:倪瓚
標題:雙調・折桂令擬張鳴善
內容:草茫茫秦漢陵闕，世代興亡，卻便似月影圓缺。山人家堆案圖書，當窗松桂，滿地薇蕨。侯門深何須刺謁，白雲自可怡悅。到如今世事難說，天地間不見一個英雄，不見一個豪傑。辛亥過陸莊片帆輕水遠山長，鴻雁將來，菊蕊初黃。碧海鯨鯢，蘭苕翡翠，風露鴛鴦。問音信何人諦當，想情懷舊日風光。楊柳池塘，隨處凋零，無限思量。